Адаптација просторија сутерена и приземља са набавком опреме за особе са посебним потребама за опремање објекта Дома културе у Кладову ( по партијама радови и добра), јн 14/2025

МОДЕЛ УГ О В О Р А ЗА ПАРТИЈУ БРОЈ 1 - Адаптација просторија сутерена и приземља објекта Дома културе.

Закључен између:

ОПШТИНСКА УПРАВА КЛАДОВО, ул. Краља Александра бр. 35, Кладово, матични број 07213182, шифра делатности 8411, ПИБ 100697090 коју заступа начелник, Душан Белић, (у даљем тексту: Наручилац).

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(назив понуђача) са седиштем у \_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_ ПИБ \_\_\_\_\_\_\_\_\_\_\_\_\_\_\_\_\_матични број: \_\_\_\_\_\_\_\_\_\_\_\_\_\_\_\_\_\_ кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(у даљем тексту: Извођач).

Основ уговора:

Поступак јавне набавке : Адаптација просторија сутерена и приземља са набавком опреме за особе са посебним потребама за опремање објекта Дома културе у Кладову ( по партијама радови и добра), јн 14/2025, ПАРТИЈА БРОЈ 1 - Адаптација просторија сутерена и приземља објекта Дома културе.

* Поступак се спроводи по Решењу о додели средстава за суфинансирање пројеката јединица локалних самоуправа који се суфинансирају кроз конкурс Министарства - Градови у фокусу 2025, број решења 003563247 2024 11800 002 001 640 006/1 од 06.06.2025 године, донетом од стране Министарства културе Републике Србије.
* Понуда извођача број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ oд \_\_\_\_\_\_\_\_\_\_\_\_\_\_\_\_,
* Одлука о додели уговора изабраном понуђачу број \_\_\_\_\_\_\_\_\_\_од \_\_\_\_\_\_године.

Понуда изабраног понуђача и одлука о додели уговора су саставни део овог уговора.

ПРЕДМЕТ УГОВОРА

Члан 1.

Предмет овог Уговора су радови - Адаптација просторија сутерена и приземља објекта Дома културе а у с вему према техничкој спецификацији и Понуди извођача број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ oд \_\_\_\_\_\_\_\_\_\_\_\_\_\_године,

ВРЕДНОСТ УГОВОРА

Члан 2.

Цена радова из члана 1. Уговора износи \_\_\_\_\_\_\_\_\_\_\_\_\_\_\_\_\_\_ без ПДВ односно \_\_\_\_\_\_\_\_\_\_\_\_\_\_\_\_\_\_\_\_\_\_\_ са ПДВ.

Уговорена цена је фиксна по јединици мере и не може се мењати услед повећања цене елемената на основу којих је одређена односно због наступања промењених околности.

Осим вредности радова и услуга неопходних за извршење Уговора, цена обухвата и све зависне трошкове Извођача , а посебно трошкове извођења свих припремних и завршних радњи, организације, чувања и обезбеђења градилишта, помоћних материјала и мера за омогућавање безбедног и несметаног одвијања транспорта.

НАЧИН ПЛАЋАЊА

Члан 3.

Уговорне стране су сагласне да се плаћање по овом уговору изврши на следећи начин :

- по испостављеним привременим и окончаној ситуацији, у законском року, сачињеним на основу оверене грађевинске књиге изведених радова и јединичних цена из усвојене понуде бр. \_\_\_\_\_\_\_\_\_\_\_\_\_\_\_\_\_\_\_\_\_\_ oд \_\_\_\_\_\_\_\_\_\_\_\_\_\_\_\_\_\_\_ и потписаним од стране стручног надзора.

Кoмплетну документацију неопходну за оверу привремене ситуације: листове грађевинске књиге, и другу документацију Извођач доставља стручном надзору који ту документацију чува дo примопредаје и коначног обрачуна.

У супротном се неће извршити плаћање тих позиција, што Извођач признаје без права приговора.

ОБАВЕЗЕ УГОВОРНИХ СТРАНА

Члан 4.

Извођач се обавезује да радове изврши у складу са важећим законским и подзаконским прописима, важећим техничким прописима, нормативима и стандардима, опште усвојеним правилима струке и стандарду пажње доброг привредника и упутствима надзорног органа Наручиоца.

Извођач се обавезује да поступи по свим основаним примедбама и захтевима Наручиоца датим на основу извршене контроле и да у том циљу, у зависности од конкретне ситуације, о свом трошку, изврши поправку или рушење или поновно извођење монтаже, замену набављеног или уграђеног материјала, опреме или убрзања извођења монтаже када је запао у доцњу у погледу уговорених рокова извођења монтаже.

Извођач се обавезује да предузима неопходне мере заштите суседних објеката и земљишта и да континуирано предузима мере заштите на раду својих радника и трећих лица и противпожарне заштите, те у случају да не поштује ове обавезе одговоран је за штету која настане према трећим лицима и искључиво је одговоран према државним органима.

Извођач се обавезује да о свом трошку отклони сву штету коју учини за време извођења радова која настане како према лицима тако и према објектима и покретним стварима.

Извођач се обавезује да обезбеди атесте за уграђене материјале.

Извођач се обавезује да по завршетку радова очисти градилиште од материјала

Извођач се обавезује да отклони недостатке који се појаве у току извођења радова и у гарантном року

Извођач се обавезује да поступа по примедбама Надзорног органа и врши друге послове у складу са прописима који регулишу предмет Уговора

Извођач се обавезује да у складу са овим уговором отклони све недостатке који се евентуално појаве у гарантном року

До примопредаје радова, ризик случајне пропасти и оштећења радова, материјала и опреме сноси Извођач радова. После примопредаје, ризик случајне пропасти и оштећења сноси Наручилац.

Извођач је одговоран за штету која настане трећим лицима која може настати извођењем радова, а на основу полисе осигурања од одговорности извођача за штету проузроковану трећим лицима.

Извођач радова је дужан да најкасније у року од 10 (десет) дана од потписивања уговора достави важећу полису за штету која настане трећим лицима која може настати извођењем радова , према Правилнику о условима осигурања од професионалне одговорности, ( "Службени гласник РС", број 81 од 22. септембра 2023.г.). а на основу чл. 129а и 201, а у вези са чланом 148. Закона о планирању и изградњи, с тим да Понуђач има обавезу да полиса буде важећа током целог периода извођења радова.

Трошкове полисе сноси Извођач радова.

Уколико дође до продужења рока извођења радова, продужава се и рок важења полисе, под истим условима.

Уколико Извођач не достави полису осигурања, реализоваће се средство обезбеђења за озбиљност понуде.

Наручилац се обавезује да Извођача уведе у посао у року од два дана од достављања полисе осигурања и средства обезбеђења за извршење уговорних обавеза.

СРЕДСТВА ФИНАНСИЈСКОГ ОБЕЗБЕЂЕЊА

Члан 5.

Извођач је дужан да преда Наручиоцу:

- Средство обезбеђења за испуњење уговорних обавеза:

Извођач се обавезује да, у року од седам дана од дана закључења овог Уговора, преда Наручиоцу једну бланко сопствену меницу, као обезбеђење за испуњење уговорних обавеза, потврду о извршеној регистрацији менице, као и копију депо картона пословне банке са овлашћеним потписницима менице и меничног овлашћења, са овлашћењем да је наручилац може сам попунити на износ од 10% од вредности Уговора без ПДВ-а, којом се гарантује квалитетно, уредно и потпуно испуњење уговорених обавеза Извођача, са роком важности 10 дана дужим од дана истека рока важности Уговора.Наручилац се обавезује да регистровану меницу, менично овлашћење и копију депо картона врати пружаоцу услуга у року од 30 дана од дана престанка његових обавеза преузетих по основу овог Уговора. Уколико дође до продужења рока извођења радова, продужава се и рок важења средства обезбеђења, под истим условима.

- Средство обезбеђењеа за отклањање недостатака у гарантном року :

Извођач се обавезује да у тренутку примопредаје предмета јавне набавке преда наручиоцу бланко сопствену меницу за отклањање недостатака у гарантном року, која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо. Бланко сопствена меница за отклањање недостатака у гарантном року се издаје у висини 10% од укупне вредности Уговора без ПДВ-a. Рок важења мора бити пет дана дужи од гарантног рока. Наручилац ће уновчити бланко сопствену меницу за отклањање недостатака у гарантном року у случају да изабрани Понуђач не изврши обавезу отклањања недостатака који би могао да умањи могућност коришћења предмета Уговора у гарантном року.

ГАРАНТНИ РОК

Члан 6

Извођач гарантује да су изведени радови у време примопредаје у складу са Уговором, прописима и правилима струке и да нема мана које онемогућавају или умањују њихову вредност или њихову подобност за редовну употребу, односно употребу одређену Уговором.

Гарантни рок за изведене радове износи \_\_\_\_\_\_\_\_ (словима: \_\_\_\_\_\_\_\_\_\_\_\_\_\_) месеца, *(не мање од 24 месеца),* и рачуна се од датума примопредаје предметних радова.

Извођач је дужан да о свом трошку отклони све недостатке који се покажу у току гарантног рока, а који су наступили услед тога што се Извођач није држао својих обавеза у погледу квалитета радова и добара у року од 10 дана од пријема писаног захтева од стране Наручиоца

РОКОВИ

Члан 7.

Наручилац је у обавези да Извођача уведе у посао у року од 10 (десет ) дана од дана потписивања Уговора, и након достављања средства обезбеђења за извршење уговорних обавеза - менице, у складу са чл. 8 овог Уговора.

Рок за завршетак уговорених радова је \_\_\_\_\_\_\_\_\_\_\_, од дана увођења у посао .

Продужење рокова

Захтев за продужење уговореног рока са пратећом документацијом, Испоручилац подноси Наручиоцу у року од три дана од сазнања за околност које онемогућавају завршетак обавеза у уговореном року, а најкасније 3 (три) дана пре истека коначног рока за испуњење уговорених обавеза. Уговорени рок се не може продужити без сагласности Наручиоца, и то након сагласности Надзорног органа.

Уговорени рок је продужен када уговорне стране у форми анекса овог уговора о томе постигну писани споразум.

У складу са посебним узансама о грађењу ("Сл. лист СФРЈ", бр. 18/77):

Извођач има право да захтева продужење рока за извођење радова у случају у коме је због промењених околности или неиспуњавања обавеза наручиоца био спречен да изводи радове.

Продужење рока одређује се према трајању сметње у смислу става 1 ове узансе, с тим што се рок продужује и за време потребно за поновно отпочињање радова и за евентуално померање радова у неповољније годишње доба.

Као разлози, због којих се, може захтевати продужење рокова, сматрају се нарочито:

1) природни догађаји (пожар, поплава, земљотрес, изузетно лоше време неубичајено за годишње доба и за место на коме се радови изводе и сл.);

2) мере предвиђене актима надлежних органа;

3) услови за извођење радова у земљи или у води, који нису предвиђени техничком документацијом;

4) закашњење увођења извођача у посао;

5) поступци наручиоца из узансе 70, по којима Извођач има право да привремено обустави извођење радова, ако је поступцима наручиоца спречен да изводи радове или је због тих поступака извођење радова знатно отежано.

Поступцима наручиоца у смислу одредбе става 1 ове узансе сматрају се неиспуњење или неуредно испуњење његових обавеза као што су отклањање недостатака у техничкој документацији на основу које се изводе радови, исплата аванса и исплата привремене ситуације.

Извођач може обуставити радове због неиспуњења обавезе наручиоца тек по истеку примереног рока који је оставио наручиоцу за испуњење обавезе.

6) закашњење у испоруци опреме, ако опрему набавља наручилац или је испоручује лице које је наручилац одредио;

7) непредвиђени радови за које извођач приликом закључивања уговора није знао нити је могао знати да се морају извести;

8) вишкови радова преко 10% од уговорених количина радова.

Доцња извођача

Извођач не може захтевати продужење рока због промењених околности које су наступиле по истеку рока за извођење радова.

Изузетно од извођач може захтевати продужење рока за извођење радова ако су у питању промењене околности које би наступиле и да су радови изведени у предвиђеном року.

Извођач је дужан да захтев за продужење рока поднесе наручиоцу чим сазна за разлог због кога се рок може продужити.

Члан 8.

Извођач радова се обавезује да:

- именује одговорног руководиоца радова и о томе обавести писмено Наручиоца радова,

- изведе радове из члана 1. овог Уговора,а у складу са прописима,стандардима,техничким нормативима и нормама квалитета за ову врсту радова,

- изведе радове и преда објекат у року утврђеном у члану 4.овог Уговора,

- за време извођења радова из члана 1.овог Уговора извршава захтеве и наредбе Надзорног органа Наручиоца радова,који се односе на те радове у складу са одредбама овог Уговора и релевантном техничком документацијом,

- на градилишту уредно води грађевински дневник и књигу инспекције,као и осталу пратећу документацију предвиђену важећим прописима и да исте подноси уредно на увид и оверу Надзорном органу Наручиоца радова,

- предузме све мере обезбеђења људи и објеката у окружењу места извођења радова, да за време извођења радова све до предаје Наручиоцу радова чува постојеће објекте,односно инсталације,

- све друге уговорене обавезе изврши у складу са одредбама овог Уговора.

Извођач је обавезан да спроводи све потребне мере заштите на раду као и мере противпожарне заштите.

Уколико Извођач радова не поступи у складу са овим чланом признаје своју искључиву прекршајну и кривичну одговорност и једини сноси накнаду за све настале материјалне и нематеријалне штете, при чему овај уговор признаје за извршну исправу без права приговора.

- одговара за штету,односно накнади штету коју приликом извођења радова причини

Члан 9.

Наручилац радова се обавезује да :

- Извођача радова уведе у посао односно обезбеди му сву уговорену, неопходну документацију за извођење предметних радова,

- именује Надзорног органа и о томе писмено обавести Извођача радова,

- преко свог Надзорног органа врши стручан надзор над извођењем радова и уредно оверава грађевински дневник и осталу пратећу документацију,

- Извођачу радова изврши исплату за изведене радове у складу са Уговором.

- све друге уговорене обавезе изврши у складу са одредбама овог Уговора.

УГОВОРНА КАЗНА

Члан 10.

Ако Извођач радова не изврши уговорене радове у року из члана 4.овог Уговора својом кривицом , дужан је да плати Наручиоцу уговорну казну за сваки календарски дан закашњења у висини од 1 0/00 (једног промила) од вредности уговорених радова с тим што износ овако одређене казне не може прећи 5% (пет посто) од вредности уговорених радова.

Уколико се утврди да изведени радови не одговарају утврђеним нормативима и стандардима из овог Уговора, Наручилац задржава право на одговарајуће умањење уговорене вредности послова и радова.

Члан 9.

ГАРАНТНИ РОК

Гарантни рок за изведене радове је \_\_\_\_\_\_\_\_\_\_\_\_\_\_\_минимално 24 месеца) од дана примопредаје објекта.

Наручилац и Извођач ће записнички констатовати недостатке у квалитету и очигледне грешке.У случају записнички утврђених недостатака у квалитету и очигледних грешака, Извођач мора исте отклонити најкасније у року од 10(десет) календарских дана од дана сачињавања записника о рекламацији,на свој терет. Уколико Извођач радова не отклони недостатке у наведеном року, уговорне стране су се договориле да Наручилац радова повери отклањање тих недостатака другом извођачу а на терет Извођача радова (наплата ће се извршити судским путем).Извођач радова није дужан да отклони недостатке ако су настали као последица нестручне и неадекватне употребе, односно ненаменског коришћења објекта.

ИЗМЕНЕ УГОВОРА

Члан 10

Овај уговор је подложан изменама у складу са чл. Овај уговор је подложан изменама у складу са чл. 156 – 161 Закона о јавним набавкама ("Сл.гласник Републике Србије " број 91/2019).

Повећање обима набавке у складу са чл.160 Закона о јавним набавкама ("Сл.гласник Републике Србије " број 91/2019) : Наручилац може, након закључења овог уговора, без спровођења поступка јавне набавке, да повећа обим радова који су предмет уговора, ако су испуњени сви следећи услови:

1) вредност измене мора да буде мања од 15% првобитне вредности уговора о јавној набавци радова и

2) вредност измене мора да буде мања од 50.000.000 динара .

Вишкови и мањкови радова

Члан 11.

За свако одступање од техничке документације на основу које се изводе радови и уграђује материјал, односно за свако одступање од уговорених радова, Извођач радова је дужан да о томе обавести Наручиоца и да тражи писмену сагласност за та одступања.

Извођач радова не може захтевати повећање уговорене цене за радове које је извршио без сагласности Наручиоца.

Вишкови или мањкови радова за чије извођење је Наручилац дао сагласност, обрачунавају се и плаћају по уговореним фиксним јединичним ценама и стварним количинама изведених радова.

Непредвиђени радови

Члан 12.

Измене услед непредвиђених околности у складу са чл 158 ЗЈН:

Уговор о јавној набавци може да се измени када су испуњени сви следећи услови:

1) потреба за изменом је настала због околности које савестан наручилац није могао да предвиди.

2) изменоном се не мења природа уговора.

Непредвиђени радови су они радови чије је предузимање било нужно због осигурања стабилности објекта или ради спречевања настанка штете, а изазвани су неочекиваном тежом природом земљишта, неочекиваном појавом воде или другим ванредним и неочекиваним догађајем.

Непредвиђене радове Извођач радова може да изведе и без претходне сагласности наручиоца, ако због њихове хитности није био у могућности да прибави ту сагласност.

Извођач радова је дужан без одлагања обавестити Наручиоца о разлозима за извођење непредвиђених радова и о предузетим мерама.

Извођач радова има право на правичну накнаду за непредвиђене радове који су морали бити обављени.

Повећање вредности уговора не може да буде веће од 50% вредности првобитног уговора и не може имати за циљ избегавање примене Закона о јавним набавкама ("Сл.гласник Републике Србије " број 91/2019).Ограничење се односи на укупну вредност свих измена, ако с уговор мења више пута.

Наручилац ће раскинути овај уговор ако би услед непредвиђених радова уговорена цена морала бити повећана за 50%, и више, о чему је дужан без одлагања обавестити Извођача радова.

У случају раскида уговора Наручилац је дужан исплатити Извођачу радова одговарајући део цене за већ извршене радове, као и правичну накнаду за учињене неопходне трошкове.

РАСКИД УГОВОРА

Члан 13.

Уговор се може раскинути споразумно или једностраном изјавом, у свему према одредбама Закона о облигационим односима.

Наручилац задржава право да у сваком тренутку једнострано раскине уговор.

Изјава о једностраном раскиду Уговора се, у писаној форми, доставља другим уговорним странама и са отказним роком од 15 дана од дана пријема изјаве. Изјава мора да садржи разлог за раскид уговора.

Наручилац задржава право да у сваком тренутку једнострано раскине уговор са Извођачем у случају недостатка средстава, с обзиром да ће део средстава бити обезбеђен од Министарства културе Републике Србије по Решењу број 003563247 2024 11800 002 001 640 006/1 од 06.06.2025 године.

Члан 14.

Све евентуалне спорове који настану из или поводом овог Уговора, уговорне стране ће покушати да реше споразумно.

Уколико спорови између наручиоца и извођача не буду решени споразумно, уговара се надлежност Привредног суда у Зајечару.

На све што није предвиђено овим уговором, примењиваће се одредбе Закона о облигационим односима и других закона који су у вези са предметном набавком.

Потраживање из Уговора не може се уступати другим правним или физичким лицима, нити се на њему може успоставити заложно право, односно не може на било који други начин бити коришћено као средство обезбеђења према трећим лицима.

Члан 15.

Уговор је сачињен у 4 (четири ) примерака , од којих свака уговорна страна задржава по 2(два) примерка Уговора.

НАРУЧИЛАЦ, M.П М.П ИЗВОЂАЧ,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ начелиник Душан Белић